
22.
Par līguma slēgšanu ar Rīgas Tehniskās universitātes Inženierzinātņu vidusskolu

[bookmark: _Hlk109985789]Ogres novada pašvaldībā (turpmāk – Pašvaldība) saņemts SIA “RTU Starptautiskā zinātņu un tehnoloģiju skola”, reģistrācijas Nr. 40103765251, juridiskā adrese: Āzenes iela 12, Rīga, LV-1048, 2026. gada 5. oktobra iesniegums (reģistrācijas Nr. 2-4.1/5140) ar lūgumu piešķirt finansējumu 2025./2026. mācību gadam par Pašvaldības administratīvajā teritorijā deklarēto skolēnu, kuri apgūst līdz 2028. gada 27. martam akreditētu (akreditācijas ID AJ_1144) vispārējās vidējās izglītības programmu (izglītības programmas kods 31016011) Rīgas Tehniskās universitātes Inženierzinātņu vidusskolā (turpmāk – RTU IZV). Iesniegumam pielikumā pievienota izdevumu tāme ar izmaksām vienam audzēknim mēnesī, kas sastāda 615,75 EUR (seši simti piecpadsmit euro un 75 centi) mēnesī.
Pašvaldībai ir veiksmīga ilglaicīga sadarbība ar Rīgas Tehnisko universitāti. RTU IZV ir Latvijā pirmā vispārējās vidējās izglītības mācību iestāde, ko izveidojusi universitāte un kurā Latvijas talantīgākie skolēni var padziļināti apgūt eksaktos mācību priekšmetus, lai sagatavotos inženierzinātņu studijām.
Lai atbalstītu Ogres novada talantīgos izglītojamos un veicinātu viņu interesi par STEM[footnoteRef:1] jomu, kā arī sniegtu plašākas iespējas, ir lietderīgi nodrošināt Pašvaldības sadarbību ar RTU IZV, tai skaitā sniedzot finansiālu atbalstu izglītojamo mācību procesa nodrošināšanai. [1:  STEM – Science, Technology, Engineering, Arts and Mathematics (Engl.)/Dabaszinātnes, Tehnoloģijas, Inženierzinātnes, Mākslas un Matemātika ] 

Plānotais atbalsta apmērs ir atbilstošs Pašvaldības vispārējās pamata un vidējās izglītības iestādēs aprēķinātajām vidējām izmaksām vienam izglītojamajam mēnesī. 
Pamatojoties uz Pašvaldības Centrālās administrācijas Budžeta nodaļas aprēķiniem, viena izglītojamā vidējās izmaksas Ogres novadā uz 2026. gada 1. septembri ir 104,52 EUR (simts četri euro un 52 centi).
Pamatojoties uz Pašvaldību likuma 4. panta pirmās daļas 4. punktu,
balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. [bookmark: _Hlk109985863]Noteikt ikmēneša finansiālu atbalstu par Ogres novadā deklarēto izglītojamo mācību procesa īstenošanu Rīgas Tehniskās universitātes Inženierzinātņu vidusskolā 2026./2027. mācību gadā, kas atbilst Ogres novada pašvaldībā aprēķinātajām vidējām izmaksām vienam izglītojamajam mēnesī.
2. Finansējums ir paredzēts 2026. gada budžetā – valdības funkcijā 09.21912 finansējums bērniem, kuri apmeklē privātās  izglītības iestādes.
3. Uzdot Ogres novada Izglītības pārvaldei organizēt līguma slēgšanu ar SIA “RTU Starptautiskā zinātņu un tehnoloģiju skola”, reģistrācijas Nr. 40103765251 par finansiāla atbalsta piešķiršanu Ogres novadā deklarēto izglītojamo mācību procesa īstenošanai Rīgas Tehniskās universitātes Inženierzinātņu vidusskolā 2026./2027. mācību gadā. 
4. Kontroli par lēmuma izpildi uzdot Ogres novada pašvaldības izpilddirektoram.

